कर्नाटक में गठबंधन सरकार गिरने के बाद अमित शाह ने पार्टी नेताओं से किया सलाह-मशविरा  
अमित शाह ने कर्नाटक को लेकर पार्टी नेताओं से मशविरा किया
बीएस येदियुरप्पा हो सकते हैं मुख्यमंत्री पद के लिए बीजेपी की पसंद 
कर्नाटक में मंगलवार को गिर गई गठबंधन की सरकार
कर्नाटक से आने वाले एवं संसदीय मामलों के मंत्री प्रह्लाद जोशी ने कहा कि येदियुरप्पा इस पद के लिए स्वाभाविक पसंद हैं लेकिन अंतिम निर्णय राष्ट्रीय नेतृत्व करेगा. उन्होंने कहा कि पार्टी अगली सरकार बनाने का दावा पेश करेगी. कुमारस्वामी सरकार के गिरने पर प्रतिक्रिया व्यक्त करते हुए भाजपा के वरिष्ठ नेता एवं केंद्रीय मंत्री प्रकाश जावड़ेकर ने  कहा, "आखिर में सच्चाई की जीत हुई और कर्नाटक को लोकप्रिय बीजेपी सरकार मिलेगी. सत्ता की भूखी कांग्रेस और जदएस ने सभी अलोकतांत्रिक तरीकों से सत्ता में बने रहने का अपना पूरा प्रयास किया."

इससे पहले कर्नाटक में कांग्रेस-जदएस सरकार के विश्वासमत हासिल नहीं कर पाने पर भाजपा प्रवक्ता जीवीएल नरसिंह  राव ने कहा कि "भ्रष्ट, अवैध" गठबंधन सरकार का जाना राज्य के लोगों के लिए एक अच्छी खबर है.मुख्यमंत्री एच डी कुमारस्वामी द्वारा पेश किये गये विश्वास प्रस्ताव के पक्ष में 99 जबकि उसके खिलाफ 105 वोट पड़े.